АНГРЕН — ПОП ЭЛЕКТРЛАШТИРИЛГАН ТЕМИР ЙЎЛИ — СТРАТЕГИК ҲАМКОРЛИКНИНГ ЮКСАК САМАРАСИ / ADOLAT ижтимоий-сиесий газетаси\nПойтахтимиздаги “Ўзэкспомарказ”да 22 июнь куни Ўзбекистон ва Хитой ҳамкорлигининг йирик ва истиқболли лойиҳаси ижроси – Ангрен — Поп электрлаштирилган темир йўли ҳамда Қамчиқ туннелининг расмий очилиш маросими бўлиб ўтди. Унда Ўзбекистон Республикаси Президенти Ислом Каримов ва Хитой Халқ Республикаси Раиси Си Цзиньпин иштирок этди.\nҚурилиш давомида Ўзбекистон ва Хитой қурувчилари, муҳандислари, мутахассислари аҳил ҳамкорликда меҳнат қилиб, юксак касб маҳоратини намоён этди. Ушбу иншоот энг юксак халқаро нормаларга жавоб беради ва жаҳон амалиётида ноёб лойиҳадир. Ангрен—Поп электрлаштирилган темир йўлининг ишга туширилиши юк ташиш бўйича вақт ва маблағ тежаш имконини беради, шунингдек, транзит, ишлаб чиқариш ва инфратузилма салоҳиятини кескин оширади, Ўзбекистон иқтисодиётининг барқарор ривожланишига хизмат қилади, деди Президентимиз.\nЎзбекистон Республикаси Президенти Ислом Каримов ва Хитой Халқ Республикаси Раиси Си Цзиньпин Ангрен—Поп электрлаштирилган темир йўл тизимида ҳаракатланадиган “Ўзбекистон” йўловчи поездининг Қамчиқ туннелидан ўтишига рухсат берувчи семафорни ёқиш учун махсус тугмани босдилар...\nАмударё узра автомобиль ва темир йўл қатнови учун мўлжалланган замонавий кўприкни ўз ичига олган Навоий—Учқудуқ—Султон Увайстоғ—Нукус темир йўлининг барпо этилиши бу борадаги дастлабки қадам бўлди.\nКейинроқ “аср мўъжизаси” дея ном олган ноёб иншоот – Тошгузар—Бойсун—Қумқўрғон темир йўл линияси ишга туширилди. Ушбу бунёдкорлик иншооти мамлакатимизда ягона миллий темир йўл тизимини яратишнинг навбатдаги муҳим босқичи бўлди.\n“Ўзбекистон темир йўллари” акциядорлик жамияти ташкил этилган даврдан буён юк ташишлар 1,5 баробар, йўловчи ташиш 1,3 баробар ўсди. Умуман, 2015 йилда темир йўллар орқали қарийб 82 миллион тонна юк ташилгани ва 20,1 миллион йўловчи ўз манзилига етказилгани юртимизда мазкур тармоқнинг салоҳияти ва имкониятлари тобора кенгайиб бораётганидан далолатдир. Бугунги кунда мамлакатимизда юкларнинг 60 фоиздан зиёди, йўловчиларнинг 75 фоиздан ортиғи темир йўл транспорти орқали ташилмоқда.\nЎзбекистон темир йўллари трансминтақавий транспорт коридорларининг энг муҳим бўғини сифатида халқаро темир йўллар ташуви тизимида муносиб ўрин эгалламоқда. Зеро, мамлакатимиз магистрал темир йўл тармоқлари орқали Шарқ ва ўарб, Жануб ва Шимолни бирлаштирадиган катта транспорт-коммуникация ва транзит салоҳиятига эга.\nЎзбекистон билан Хитой ўртасида энг қисқа темир йўл тармоғини барпо этиш ўзаро иқтисодий ва транспорт соҳасидаги ҳамкорликнинг долзарб стратегик йўналишларидандир. Бу Хитойнинг Марказий Осиё мамлакатларига, ундан кейин Жанубий Осиёга чиқишини таъминлайди. Ангрен—Поп электрлаштирилган темир йўлининг барпо этилиши бу борада “кўприк” вазифасини ўтайди. “Ўзбекистон темир йўллари” акциядорлик жамияти ва Хитойнинг “China Railway Tunnel Group” компанияси ҳамкорлигида бунёд этилган туннель қурилишига умумий қиймати 455 миллион долларлик маблағ йўналтирилди.\nДенгиз сатҳидан 2 минг 200 метр баландликда жойлашган Қамчиқ довони орқали ўтган Ангрен—Поп электрлаштирилган темир йўл линиясининг ишга туширилиши Фарғона водийси вилоятлари ва мамлакатимизнинг бошқа ҳудудлари ўртасида темир йўл орқали юк ва йўловчи ташиш имкониятини яратади. Шу билан бирга, Хитой – Марказий Осиё – Европа янги халқаро транзит темир йўл коридорининг энг муҳим бўғини бўлиб хизмат қилади.\nБунёдкорлик ишларида “China Railway Tunnel Group” компаниясининг мингдан зиёд ишчи-мутахассислари, уч мингдан зиёд темирйўлчиларимиз, уч юздан ортиқ электрмонтажчи иштирок этди. Моҳир қурувчилар 32 ой мобайнида мураккаб табиий шароитларда – ёз жазирамасида ҳам, қишнинг қаҳратонида ҳам ишни бир меъёрда олиб борди. Бу ўз самарасини берди.\nУзунлиги 123,1 километр бўлган Ангрен—Поп темир йўлининг Қамчиқ довонидан ўтган қисмида 19,2 километрлик туннель очилди. Туннелдан ташқари бу ерда 43 миллион куб метр тупроқ, 16,3 миллион куб метр бурғулаш, портлатиш ишлари бажарилди. Шунингдек, 285 сунъий иншоот ва сув ўтказиш қувурлари, умумий узунлиги 2,1 километр, ўртача баландлиги 25 метрлик 15 темир йўл кўприги ва 6 йўл ўтказгич барпо этилди. 4 станция, 4 разъезд ва 2 вокзал қуриб битказилди, 2 ним тортиш станцияси қурилди. Умумий қиймати қарийб 1 миллиард 635 миллион долларлик маблағга тенг бўлган мазкур улкан лойиҳа доирасида темирйўлчилар учун ўнга яқин турар жой бинолари барпо этилди.\n– Темир йўл қурилиши соҳасида узоқ йиллардан бери ишлаб келаётганим боис Ўзбекистоннинг бу борадаги салоҳияти ҳақида кўп эшитганман, – дейди “China Railway Tunnel Group” қурилиш компанияси масъул ходими Ху Зенг Пинг. – Қурилиши ниҳоясига етган мазкур темир йўл Ўзбекистон иқтисодиёти учун нечоғли аҳамиятли эканини таърифлаш қийин. Темир йўл борган жойда ўсиш, ривожланиш бўлади. Ўзбекистон танлаган тараққиёт йўли нақадар тўғри экани ҳаётда ўз исботини топмоқда.\nАнгрен—Поп электрлаштирилган темир йўли мамлакатимиз тараққиёти ва фаровонлигининг янада юксалишида алоҳида аҳамият касб этади. Буни мутахассисларнинг қуйидаги таҳлиллари ҳам тасдиқлайди.\n– Мазкур йўл иқтисодий тараққиётнинг белгиси бўлмиш қурилиш ва саноат, транспорт ва алоқа, хизмат соҳаларини ривожлантиришга, соғлиқни сақлаш, таълим-тарбия, умуман, янги-янги маданий ўчоқлар очилишига, ҳаётни жонлантиришга, унинг суръатларини тезлаштиришга мустаҳкам замин яратади, – дейди Ангрен—Поп электрлаштирилган темир йўли қурилишини топшириш гуруҳи раҳбари Наврўз Эркинов. – Ўзбекистоннинг чет давлатларга чиқиш ва экспорт имкониятини, шу билан бирга, юртимизнинг транзит ролини кенгайтириш борасидаги салоҳиятини кескин оширади.\n“Ўзэкспомарказ” билан Қамчиқ туннели ўртасида тўғридан-тўғри видеоалоқа ўрнатилди.\n“China Railway Tunnel Group” компанияси раиси Юй Баоулин ва “Ўзбекистон темир йўллари” акциядорлик жамияти бошқаруви раиси Очилбой Раматов Ангрен—Поп электрлаштирилган темир йўли ва Қамчиқ туннелининг ишга туширилишга тайёр эканини маълум қилди.\n– Биласиз, 2013 йилнинг апрель ойида Президентимиз халқ депутатлари Андижон вилояти Кенгашининг навбатдан ташқари сессиясида иштирок этиб, нутқ сўзлаган, – дейди Андижон вилояти Хўжаобод тумани “Бирлашган” қишлоқ фуқаролар йиғини раиси, Ўзбекистон Республикаси Олий Мажлиси Сенати аъзоси, “Эл-юрт ҳурмати”, “Дўстлик” орденлари соҳиби Тожибархон Йўлдошева. – Сессияда мен ҳам қатнашганман. Ўшанда давлатимиз раҳбари бир янгиликка эътиборимизни қаратди: Ангрен—Поп йўналишида электрлаштирилган темир йўл қуришни мўлжалламоқдамиз. Фарғона водийсини Ўзбекистоннинг бошқа ҳудудлари билан темир йўл орқали боғлаш масаласини эътибордан четда қолдиришга ҳаққимиз йўқ. Насиб этса, 2016 йилда ана шу темир йўл қуриб битказилиши билан водийга, жумладан, Андижонга поезд билан бемалол қатнаш имконига эга бўламиз, деди Президентимиз қатъий ишонч билан. Ўшанда давлатимиз раҳбарининг бу гапи наинки Андижон, бутун водий аҳлининг юксак олқишига сазовор бўлганди. Бугун ана шу гапларнинг амалдаги исботи, тарихий воқеанинг гувоҳи бўлаётганимиздан беҳад бахтиёрмиз.\nАнгрен — Поп электрлаштирилган темир йўли қурилишидек улкан ва ғоят муҳим лойиҳанинг амалга оширилиши мамлакатимиз иқтисодий қудратини мустаҳкамлаш, транзит ва сайёҳлик салоҳиятини юксалтириш ва темир йўл тармоғини янада ривожлантиришга ҳамда Ўзбекистон билан Хитой ўртасидаги серқирра, стратегик муносабатларни тобора юқори босқичга кўтаришга ва муттасил ривожлантиришга хизмат қилади.\nИрода УМАРОВА, Бекзод ҲИДОЯТОВ,\nТ.МАМАДАМИНОВ, О.ҒУЛОМОВ (ЎзА) олган суратлар\nЗулфия қизи бўлдим...\n2012 йилда “Камалак юлдузлари” болалар ижодиёти фестивалининг амалий санъат йўналиши бўйича вилоят босқичида I ўринни эгалладим....\nЎзбек халқи учун қадрли ва суюкли адиб...


САХОВАТ БОБИДА ТЕНГСИЗЛАР » Бой бўлишни истаганлар учун\nbiznestrener.uz » Машхурлар хаёти » САХОВАТ БОБИДА ТЕНГСИЗЛАР\nВақти: 21-01-2014, 11:05\n1999 йили у оилавий хайрия жамғармасини ташкил этди ва Microsoft компаниясининг 16 миллиард долларлик акцияларини жамғарма ҳисобига ўтказди. Тез орада Билл Гейтс ва Уоррен Баффеттнинг доимий қўллаб-қувватлашлари натижасида унинг хайрия ташкилоти дунёдаги энг йирик хайрия жамғармасига айланди. Жамғарманинг кейинги 10 йилга тузган режаси қуйидагича: қизамиқ ва менингитга қарши эмлаш, ўқитувчилар тайёрлаш ва уларнинг малакасини ошириш ишлари.\n• Уоррен Баффетт, АҚШ. Сарфлаган пули: 17,25 млрд. доллар\nУзоқ йиллар давомида Баффетт барча пулларини фақат вафот этганидан сўнггина хайрия қилишини таъкидлаб келганди.\nАммо Гейтс билан дўстлашув унинг бу фикрини йўққа чиқарди: Баффетт 20 йил давомида Гейтснинг жамғармасига 40 миллиард долларга яқин пулни ўтказишга ваъда берди. Бундан ташқари, 2010 йили у Гейтс билан биргаликда АҚШнинг бой кишиларини ўз пулларининг катта қисмини хайр-саховатга сарфлашга ундовчи Giving Pledge компаниясини ташкил қилди.\n• Гордон Мур, АҚШ. Сарфлаган пули: 5 млрд. доллар\nIntel компанияси асосчиларидан бўлган бу инсон 2000 йили оилавий хайрия жамғармаси ҳисобига 5 миллиард долларлик акцияларини ўтказган. Жамғарма фанни ривожлантириш, атроф-муҳит ҳимояси ва ҳамширалар малакасини ошириш ишлари билан шуғулланади. Охирги ғоя Мурнинг рафиқаси Беттига тегишли бўлиб, унга ҳамшира бошқа дорини эмлаганидан сўнг азият чеккач пайдо бўлган. Мур шунингдек, Гавайида жойлашган дунёдаги энг йирик телескоп қурилишига ҳам пул ажратган.\n• Карлос Слим Элу, Мексика. Сарфлаган пули: 4 млрд. доллар\nДунёнинг энг бой кишиси бўлган Слим хайрия билан шуғулланишдан кўра янги иш ўринларини ташкил қилиш фойдалироқ эканлигини таъкидлаганди. Аммо шунга қарамай, у 2006 йили 2 миллиард, 2010 йили яна 2 миллиард долларни хайр-саховат учун сарфлаган.\nБу пулларнинг катта қисми таълим ва соғлиқни сақлашга йўналтирилган. Гейтснинг хайрия жамғармаси ва Испания ҳукумати билан биргаликда у Марказий Америка мамлакатларини озиқ-овқат билан таъминлаш ва касалликларга қарши курашиш учун 150 миллион доллар сарфлади.\n• Эли Брод, АҚШ. Сарфлаган пули: 3,5 млрд. доллар\nҚурилиш соҳасида фаолият юритиб катта бойликка эришган Брод кейинги пайтда хайрия ишларига эътибор қаратмоқда. У энг яхши ўқитувчиларга мукофот таъсис этиб, таълим тизимини ислоҳ қилишга уринган.\n2007 йили Брод Мичиган университетидаги бадиий музейга 26 миллион доллар ажратган. 2012 йилнинг октябрида эса ўз коллекциясидаги 19та суратни ушбу музейга ҳадя қилган.\n2010 йили у Лос-Анжелесда замонавий санъат музейи қуриш учун рухсат олди. Режага кўра, музей келаси йили қуриб битказилади.\nУ ташкил қилган хайрия жамғармаси тиббиёт соҳасидаги тадқиқотлар учун пул ажратади. Эли Брод Гарвард ва Массачусетс университетларидаги тиббий тадқиқотлар учун ярим миллиард доллардан ортиқ пул ажратган.\n• Жорж Кайзер, АҚШ. Сарфлаган пули: 3,3 млрд. доллар\nЖорж Кайзер 1969 йили отасидан Kaiser-Francis Oil Company нефтни қайта ишлаш компаниясини мерос қилиб олган. 1990 йили у Bank of Oklahoma банкини сотиб олиши натижасида дунёнинг энг бой инсонлари қаторига қўшилган.\nУ ташкил қилган жамғарма мактабгача тарбия ва тиббиёт йўналишларида (қашшоқлар учун мактаблар қуриш, таълим ва даволаниш учун грантлар) фаолият олиб боради. Ҳар йили унинг жамғармаси камбағалларга озиқ-овқат, кийим-кечаклар сотиб олиш ва гиёҳвандликни даволаш учун 7,5 миллион доллар ажратади.\nДунё бойларининг бойлиги яна 500 миллиардга кўпайди\nХитойнинг смартфон ишлаб чиқарувчи корхонаси 10 млрд.долларга баx ...


» Аккредитация кенгаши\n» Аккредитация кенгаши қарорлари\n» Инспекция назорати\n» ISO 9001:2015 стандарт талабларини жорий этиш бўйича Методик қўлланма\nЎзбекистон Республикаси Вазирлар Махкамасининг 2010 йил 10 майдаги\n86-сон ва 2014 йил 31 июлдаги 207-сон қарорлари билан 23 та умумий ва 8 махсус техник регламентлар тасдиқланди.\nБугунги кунда қабул қилинган техник регламентлар асосида маҳсулот ишлаб чиқараётган корхона ва ташкилотлар томонидан маҳсулотни тамғалашда техник регламентни белгиланиши бўйича муаммоларга дуч келинмоқда.\nШу сабабли, ҳамда техник регламентларни тизимлаштириш ва хисобини юритиш ишини такомиллаштириш, ишлаб чиқарувчиларга маҳсулотларни ёрлиқлашда қулайлик яратиш, маҳсулот тўғрисида аниқ ахборот бериш мақсадида «Техник регламентлар. Техник регламентларни белгиланишига талаблар” давлат стандарти лойиҳаси ишлаб чиқилди.\nУшбу стандарт лойиҳаси бўйича асосланган таклиф ва камчиликларни қуйидаги электрон манзил ва телефон орқали беришингиз мумкин.\nЮклаб олиш учун: (.doc)(23.6 kb)\nАлоқа учун контактлар:


Тилла узук эркак киши соғлиги учун зарарли » Ўзбекистон янгиликлари – Zamin.uz\n, 20 2019, 02:36\nТилла узук эркак киши соғлиги учун зарарли\n14 июн, 00:10 16 186 Тиббиёт\nАзал-азалдан тиллага эътибор катта халқимизда. Аммо унинг соғлиқ учун зарарли томонлари ҳақида эшитганмисиз?\nЯқинда олимлар тилла тақинчоқнинг эркак киши соғлигига етарлича жиддий таъсир кўрсатишини аниқлашди.\nМутахассислар номсиз бармоқдаги тилла узукни кимлар олиб ташлаши кераклигию, кимга бу металл ижобий таъсир этишини ҳам кўрсатиб ўтишди.\nОлимлар таъкидлашича, эркак киши тилла буюмларни тақиб юрса, инсон саломатлигига жиддий зарар етказади. Гап шундаки, вақт ўтиши билан бу қимматбаҳо металл ўзидан кимёвий моддалар ажратиб чиқарар, айнан шу моддалар эркакнинг жинсий безларига зарарли таъсир этиши, ҳатто жинсий жараённинг пасайишига ҳам олиб келиши мумкин экан. Жинсий безлар мўътадиллигининг бузилиши учун ҳатто миллиграммнинг бир неча улуши миқдоридаги олтин оксидлари ҳам етарли бўлади.\nШуниси қизиқки, тилла тақинчоқлар аёллар соғлигига салбий таъсир кўрсатмас экан. Олимларнинг тушунтиришларича, аёл танасининг гормонал ва жинсий тизими ташқи таъсирлардан яхши ҳимояланган, шунинг учун металлар чиқарадиган зарарлар уларнинг танасига ўз таъсирини ўтказа олмайди.\nОлимларнинг таъкидлашича, олтин моддаси аёл танасига ижобий таъсир кўрсатиб, ундаги жараёнларни фаоллаштиради. Бундан ташқари, тилла буюмлар ўрта ёшдаги ва юрак касалликлари билан қийналаётган аёлларга асқотади. Яна қон босими юқориларга ҳам фойдали, чунки артериал босимни туширади.\nСақичнинг қанчалик фойдаси бор? 06 июн, 10:03\nПомидор ва бодринг аралаштириб тайёрланган салат саломатлик учун хавфлидир… 26 май, 12:38\nСигарет аёлнинг ҳуснига салбий таъсир қилиши аниқланди 09 апр, 18:49\nОлимлар очлик соғлиқ ва ўлим хавфига қандай таъсир кўрсатишини ўрганишди 06 апр, 10:49\nОлимлар болани она сути билан боқишнинг яна бир фойдали томонини кашф қилишди 24 мар, 15:17


Янгиободда минерал сув қадоқловчи Ўзбекистон-Россия қўшма корхонаси рўйхатдан ўтказилди » Янгиобод тумани ҳокимлиги расмий сайти\nЯнгиобод тумани ҳокимлиги » Янгиликлар » Янгиободда минерал сув қадоқловчи Ўзбекистон-Россия қўшма корхонаси рўйхатдан ўтказилди\nЯнгиобод туман Давлат хизматлари марказининг янги биноси ишга тушганига ҳали кўп бўлгани йўқ. Туман марказида “Обод марказ” дастури доирасида бунёд этилган марказ айни кунда фуқароларга 130 дан ориқ давлат хизматлари кўрсатиб келмоқда.\nАйни пайтда тадбиркорлик субъектларини рўйхатга олиш борасидаги ишлар сезиларли тарзда тезлашган. Куни кеча Янгиобод тумани Давлат хизматлари маркази томонидан “HAYR HOVOTOG'” МЧЖ шаклидаги Ўзбекистон-Россия қўшма корхонаси рўйхатдан ўтказилди.\nУшбу корхонанинг асосий фаолияти минерал сувлар қадоқлаш ва ишлаб чиқаришдан иборат.\nЯнгиободда не гаплар...


ОПЕК 2015 йилда нефть учун жаҳон талабининг ошишини прогноз қилмоқда\nОПЕК 2015 йилда нефть учун жаҳон талаби июль ойига нисбатан кунига 90 минг баррель кўпроқ бўлишини прогноз қилмоқда. Бу ҳақда ташкилотнинг августдаги ҳисоботида маълум қилинди.\nЭндиликда ОПЕК 2015 йилда нефть учун жаҳон талаби кунига 92,7 млн баррель бўлишини кутмоқда. Бу 2014 йилдаги талабдан кунига 1,38 млн баррель кўпроқни ташкил қилмоқда.\n2016 йил учун прогноз 100 минг баррелга оширилди ва эндиликда 2016 йилда нефть учун талаб 2015 йилдагига нисбатан кунига 1,34 млн баррель кўпроқ бўлиши ва кунига 94,04 млн баррелни ташкил қилиши айтилмоқда.\nБундан ташқари, ОПЕК ташкилотга кирмайдиган давлатлар томонидан 2015 йилда нефть қазиб олиш июлдаги прогнозга нисбатан кунига 90 минг баррелга ошишини прогноз қилмоқда. ОПЕК экспертлари 2015 йилда бу кўрсаткич кунига 0,96 млн баррелга ўсишини ва кунига 57,46 млн баррелга етишини прогноз қилмоқда.


Венесуэла президенти Трампдан "Венесуэладан йўқолишни" талаб қилди\n08:15 / 20.05.2017\nФото: Nicolás Maduro/ Twitter\nВенесуэла президенти Николас Мадуро АҚШ президенти Дональд Трампни АҚШ томондан Венесуэлага нисбатан киритилган навбатдаги санкциялар туфайли кескин танқид остига олди. Бу ҳақда Reuters ахборот агентлиги хабар бермоқда.\nМадуро жонли эфирда нутқ сўзлаётиб Трампга АҚШ бошқалар ишига аралашишни бас қилишини талаб қилиб мурожаат қилди. "Уйингга кет, Дональд Трамп. Венесуэладан йўқол. Бу ердан ифлос қўлларингни торт", деб айтган Мадуро.\nАввалроқ АҚШ Венесуэлага қарши санкциялар рўйхатига Венесуэла олий суди раиси ва етти вакилини киритгани маълум қилинганди. Трампнинг таъкидлашича, Вашингтон ҳамкорлари билан Венесуэладаги вазиятни яхшилайди.\nДональд Трамп Николас Мадуро Венесуэла президенти


Samsung ловиясимон симсиз қулоқчини ва яна бир девайсини Galaxy Note 20’лардан олдин чиқаради (+видео) - Terabayt.Uz\nSamsung ловиясимон симсиз қулоқчини ва яна бир девайсини Galaxy Note 20’лардан олдин чиқаради (+видео)\nЖанубий кореялик техногигант бу йилги Galaxy Unpacked тадбирини онлайн тарзда, 5 август куни ўтказади. Компания унда Galaxy Note 20 туркуми фаблетлари ва Galaxy Fold 2 букламафонини намойиш этади.\nЎҚИНГ: Ер думалоқ, Galaxy Note 20 эса...\nМазкур тақдимотда Samsung яна иккинчи «раскладушка»си – Galaxy Z Flip 2 смартфонини ҳам кўрсатиши кутилмоқда. Булардан ташқари, Galaxy Unpacked маросимида навбатдаги Galaxy Watch смарт-соати ҳамда янги буткул симсиз қулоқчин ҳам тақдим этилишини айтишаётганди. Лекин сўнгги хабарларга кўра, бу икки аксессур ундан ҳам олдин – июлдаёқ намойиш қилинади.\nSamsung бу йилги қулоқчинини ловия шаклида тайёрлаган ва Galaxy Buds Live деб номланади. Айрим хабарларда уни Galaxy Buds Bean ёки Galaxy Buds X деб ҳам аташган.\nУшбу қулоқчин августнинг бошида сотувга чиқишини ва нархи 150 доллардан пастроқ бўлишини айтишяпти. Эҳтимол, Galaxy Note 20 ёки Samsung букламафонларидан бирига олдиндан буюртма берувчиларга бу қулоқчиндан қўшиб ҳам беришар.\nКомпаниянинг ақлли соати ҳақида эса қуйидаги хабаримизда маълумотлар берганмиз:\nЎҚИНГ: Навбатдаги Galaxy Watch: ҳарбий ҳимоя, механик гардиш, ЭКГ ва қон босими датчиги...\n#"ақлли соат" #Samsung #қулоқчин #симсиз аудио-қулоқчин #смарт-соат #аксессуарлар #Samsung Galaxy Watch #Samsung Galaxy Buds Live


ГУЛСОРА “ИШБИЛАРМОН АЁЛ” КЎРИК-ТАНЛОВИНИНГ ТУМАН БОСҚИЧИ ҒОЛИБИ БЎЛДИ\nТадбиркорлар ва ишбилармонлар ҳаракати — Ўзбекистон Либерал-демократик партияси Шўрчи туман кенгаши “Аёллар қаноти” томонидан “Ишбилармон аёл кўрик-танловининг туман босқичи ўтказилди.\nТанловда дастлаб иштирокчилар ўзлари ишлаб чиқарган маҳсулотларининг кўргазмасини намойиш этди. Кўргазма давомидақатнашчиларҳакамларга ишлаб чиқарган маҳсулотлари, тадбиркорлик фаолиятлари ҳақида сўзлаб берди.\n—Корхонамизда кўрпа, ёстиқлар ва маҳсус ишчи кийимлари ишлаб чиқарилади, —дейди танловнинг 1-ўрин соҳибаси Гулсора Тангирова. —12 сотихлик иссиқхонамизда эса бодринг, помидор ва бошқа маҳсулотлар етиштирилмоқда. Танловда ғолиблар қаторидан ўрин олганим, мен учун ўзига хос масъулият юклади. Айниқса, камтарона меҳнатларим, тайёрлаган маҳсулотларимиз юқори баҳолангани ғайратимизга-ғайрат қўшиб, келгусида янги-янги ғоялар устида ишлашга куч бағишлади.\nТанлов ғолиблари O‘zLiDeP туман кенгаши томонидан димлом ва эсдалик совғалари билан тақдирланди.


Техник ва касб-ҳунар таълими: Абитуриент 4 та мутахассислик ва 4 та коллежни танлаши мумкин\n6 Апрель 14:51\nNUR-SULTAN. Kazinform – Коллежга техник ва касб-ҳунар таълими йўналишидаги абитуриентлар бир нечта мутахассисликларни танлаш имкониятига эга бўлади. Бу ҳақда ҚР Таълим ва фан вазирлигининг Техник ва касб-ҳунар таълими департаменти директори Насимжан Оспанова маълум қилди, деб хабар беради Kazinform мухбири.\n«Президент топшириғига биноан, вазирлигимиз корхоналар таклифига кўра мақсадли кадрлар тайёрлашга ўтди. Бунинг учун корхона коллеж билан мақсадли кадрлар тайёрлаш бўйича шартнома тузади. Шу тариқа корхона ўз негизида ўқитувчи ва талабаларнинг амалиёт ўташини ташкил этиш, битирувчиларни ишга жойлаштиришни ўз зиммасига олади. Ушбу чора келажакдаги кадрлар иш берувчининг талабларига жавоб беришини таъминлайди. Чунки улар таълим дастурларини ишлаб чиқишда иштирок этадилар. Шунингдек, талабадан якуний имтиҳон топширади, амалиёт ўтайди ва ўқишни тугатгандан сўнг ишга жойлашади», - деди Насимжан Оспанова Марказий коммуникациялар хизматида бўлиб ўтган матбуот анжуманида.\nВазирлик маълумотларига кўра, жорий йилда коллежларга ҳужжатларни қабул қилиш 20 июндан бошланади.\n«Биргина жорий йилнинг ўзида талаб бўйича 10 мингдан ортиқ абитуриентни қамраб олиш режалаштирилган. Ҳар бир абитуриент 4 та мутахассислик ва 4 та коллежни танлаш имкониятига эга. Педагогика мутахассисликларига кириш учун 4 баллгача чегара балл ва иншо талаб қилинади», - деди у.\n#ҚР Таълим-маориф вазирлиги #ОТМ


ёхуд спортчи келинлар дастидан дод деманг...\nАёл бир қўлида бешик, иккинчи қўли билан дунёни тебратади деган нақл бежиз айтилмаган. Шундай бўлса-да, умрининг тенг ярми, балки ундан ҳам кўпроғини оиладаги, ишдаги юмушлари, фарзандларига бағишлаган аёлларимиз ўзи учун ҳам қайғуришни билиши керак. Шу боис юртимизда барча соҳаларда аёлларимизнинг ўрни мустаҳкамланишига берилаётган эътибор сингари спортни ҳам улар ўртасида оммалаштириш масаласи ҳар доим кун тартибида. Бу ҳам бежиз эмас албатта...\nТарихдан маълумки, ўзбек аёли нафақат юртимиз, балки башарият тараққиётига ҳам ўз ҳиссасини қўшган. Беруний, Имом Ал Бухорий, Ибн Сино, Амир Темур, Жалолиддин Мангуберди, Мирзо Улуғбек каби юзлаб боболаримизни ҳам шу замин аёллари камолга етказган. Қолаверса, Тўмарис, Нодирабегим, Увайсийдек аждодларимиз ҳам шу тупроқ фарзандлари...\nДОРИ ИЧМАЙ, СОҒ БЎЛИНГ\nЮрт учун соғлом авлодни камолга етказар экан, аввало аёлнинг ўзи соғлом бўлиши керак. Спорт эса шифохоналар, жарроҳлар, дори-дармонларсиз соғлом ҳаёт дегани. Спорт билан шуғулланган аёл жисмонан чиниқиш билан бирга руҳан юксалади, унда ўз имкониятларига нисбатаи ишонч туйғуси шаклланади. Қизларимизнинг спорт билан шуғулланиши уларнинг нафақат соғлиги, айни пайтда қадди-қомати тўғри шаклланиши, гўзаллиги, юриш-туришида ҳам муҳим аҳамият касб этади. Қолаверса уларнинг мана шундай соғлом бўлиб улғайиши эртага дунёга келадиган фарзандларининг ҳам соғлигини кафолатлайди.\nМАЪЛУМОТ: Соғлом болалар кўпаймоқда\nСтатиктикага кўра, кейинги уч йилда 6 ёшдан 15 ёшгача бўлган қиз болалар ўртасида спорт билан шуғулланувчилар 24,1 фоиздан қарийб 32 фоизга, мутлақ соғлом болалар кўрсаткичи эса 52,7 фоиздан 63 фоизга ўсган. Сурункали касалликларга чалинган болалар сони кескин камайди. Ўғил ва қиз болаларнинг ўртача бўйи ва вазни ошмоқда. Ҳарбий хизматга чақирилган ёшлар орасида ҳам хизматга лойиқ деб топилганлар сезиларли даражада ортган.\nЎЗБЕК СПОРТИНИНГ ШУҲРАТИ\nСўнгги йилларда юртимизда минглаб халқаро стандартларга мос спорт мажмуалари қад кўтараётганлиги, спортчиларимиз қўлга киритаётган юксак натижалар, қолаверса, энг нуфузли мусобақаларнинг ҳам бизда ўтказилаётганига бугун барчамиз гувоҳмиз. Айниқса, энг чекка қишлоқ ҳудудларимизда ҳам спортни ривожлантириш борасида кенг кўламли ишлар олиб борилмоқда.\nИККИНЧИ ДАРАЖАЛИ ФАН ЭДИ\nМашраб Маматов, ўқитувчи: Бундан йигирма йил олдинги оддийгина мактаб спортини олайлик. Жисмоний тарбия дарслари номигагина ўтказиларди. Бу фанларга иккинчи даражали фан, деб қараганмиз. Чунки машғулот ўтиш учун шароитни қўяйлик, оддий спорт жиҳозлари ҳам бўлмаганлиги кечагидек ёдимда. Бугунчи, вазият бутунлай ўзгарди. Юртимизда спортга эътибор давлат сиёсати даражасига кўтарилди. Олис қишлоқларда ҳам бир-биридан шинам замонавий спорт иншоотлари қад ростлади. Бунда минглаб ўғил-қизларимиз ўзлари хоҳлаган спорт турлари бўйича шуғулланаётгани ҳар қандай кишининг кўнглини фахрга тўлдиради.\nРасмий маълумотларга кўра:\n1991 йилда республика халқ таълими тизимидаги барча спорт иншоотлари, мактаб спорт заллари ва сузиш ҳавзаларининг сони 5490 тани ташкил қилган бўлса, 2011 йилга келиб эса 7777 тани ташкил қилган.\n1991 йилда спорт билан шуғулланувчи болалар сони 199 626 нафар (улардан 72 326 нафари қизлар)ни ташкил этган бўлса, 2011 йилга келиб бу кўрсаткич 1 615 103 нафар (улардан 703 177 нафари қизлар)ни ташкил қилган.\nБугунги кунда барча спорт иншоотларида спортга жалб этилган қизлар сони: 1 млн. 797 минг 446 нафарни, шундан мунтазам шуғуланаётганлари 562 минг 716 нафарни ташкил этади. Спорт билан шуғулланаётган аёлларнинг умумий сони эса 1,9 млн нафарни, шундан мунтазам шуғулланаётганлар 680,4 минг нафар.\nҚИЗЛАР НЕГА УЯЛАДИ?\nКелтирилган маълумотлар бугунги кунда спортни ўз ҳаётининг бир бўлагига айлантирган аёлларимиз сафидан мисол эди, холос. Энди танганинг орқа томонига бир назар ташласак.\nМаълумки, Шарқ аёлларининг барчасига хос бўлган бир умумийлик бор: бу ҳам бўлса, ибо-ҳаё ёки тортинчоқлик. Шу боисданми, айрим аёлларимиз, қизларимиз эса спорт билан астойдил шуғулланишни ўзларига эп кўрмайдилар. Бироқ ўз қадрини, ўзи учун қайғуришни билган аёл ҳеч қачон ютқазмайди...\nОТ УСТИДАГИ КУМУШЛАР ҚАНИ?!\nҲаммамизга маълум-у машҳур бўлган Келинлар қўзғолонида бир саҳна бор. Фармонбиби эрта тонгда гимнастика билан шуғулланаётган уч кунлик келинига кўзи тушиб, айюҳаннос солади. Кўп ўтмай ўша келин бош бўлиб барча овсинларни спорт билан шуғуллантираётганлиги учун яна қўлга тушади. Ва бунда ҳам яхши гап эшитмайди. Нега? Тўғри, шарқона тарбияни олган ўзбек қизларининг спорт кийимини кийиб, машғулот ўтадиган залларга қатнаб юриши бугун ҳам кимлар учундир эриш туюлар балки. Бироқ оддийгина от спортини олайлик: қадимда ҳам аёлларимиз от минишган. Буюк аждодимиз Бобур Мирзонинг лашкарига эргашган аёллар Ҳиндистонгача яёв бормаган. Хонзода бегим оғасининг ёнида, мардонавор от устида туришини ҳам кинотасвирлар орқали кўргандирсиз. Отабек ва Кумушнинг кимўзарга баҳс бойлашиб, от чоптиришлари ҳам тарихимизга, адабиётимизга заррача қизиққанларнинг ёдида бўлса керак. Бу фақат ўтмишдан эртакларгина эмас, ҳаётий ҳақиқат.\nҚолаверса, бугунги кунда қизлар учун мўлжалланган спорт кийимлари миллий менталитетимизга мосланган, шунингдек, жисмоний тарбия дарслари ва спорт машғулотлари ҳам кўпроқ аёл мураббийлар томонидан олиб борилмоқда. Жисмоний тарбия институтлари ва факультетларига хотин-қизлар спортини ривожлантириш учун қўшимча қабуллар ажратилмоқда. Буларнинг барчаси спортнинг аёлларимизнинг ҳам ҳаётида тутган ўрни қанчалик муҳимлигини билдиради. Келинг, буни яна бир нечта ҳаётий мисоллар орқали кўриб чиқамиз.\n90х60х90 БЎЛИШ ШАРТ ЭМАС: СОҒЛИКНИ ЎЙЛАНГ\nМасалан, оддийгина рўзғор ишларига ҳам улгурмай, хаёли турли сериаллар билан банд бўлиб, телевизор қаршисига михланадиган ёки туну-кун компьютер олдидан жилмайдиган аёлларимиз ҳам бор. Хўш, уларга бир жойда, ҳаракатсиз ўтириш қандай наф келтиради. Бу фақат семириш, ортиқча вазн ёки бошқа шунга ўхшаш муаммоларни келтириб чиқаради. Ҳатто, спорт билан шуғуллансам озиб кетаман, дегувчилар ҳам бор. Айнан озиш учун спорт билан шуғулланадиганлар ҳам топилади. Аслида бунда 90х60х90 ўлчамли қоматга эга бўлиш муҳим эмас. Аввало, сиз ўз соғлигингиз учунгина қайғуринг. Семираётган бўлсангиз, соғлом одам семиради-да деб ўтиравериш нотўғри. Агар жисмоний ҳаракат камлигидан семираётган бўлсангиз, албатта спорт билан шуғулланинг. Бунинг ҳеч бир уяладиган жойи йўқ. Ахир инсон ўз соғлигига ўзи масъул. Қолаверса, хотин-қизларимиз ҳамиша гўзалликка эътибор бериб, ўзларига оро беришни хуш кўришади. Бунда ҳам сизга биринчи навбатда, турли косметик моддалар эмас, спорт ёрдам бериши аллақачон исботланган.\nҲАРАКАТ САЛОМАТЛИК ТАЯНЧИ\nМадина Туйчибоева, шифокор: Жисмоний ҳаракат инсон танасидаги турли аъзо ва тизимларнинг ҳаётий фаоллигини меъёрлаштиради. Инсон соғлиғи унинг кафти ва оёқ ости билан боғлиқ. Ибн Синонинг ёзишича, ички аъзоларнинг бош мия билан боғлиқлиги исботланган. Серҳаракат кишилар ҳар доим соғлом ва гўзал бўладилар. Ҳеч бўлмаса, енгил жисмоний машқлар билан шуғулланинг. Баъзан айрим аёлларимизда учрайдиган ортиқча хавотир ва асабийлашишдан қутулиш учун ҳам спорт машғулотлари билан шуғулланишни тавсия қиламиз.\nЯпон олимларининг аниқлашича, организмнинг меъёрий фаол ҳолати ва соғлигини сақлаш учун одам кунига 10000 қадам юриши лозим. Бу ўрта ҳисобда 6-7 километрни ташкил этади. Бир мисол: узоқ йиллар давомида жисмоний меҳнат одамларнинг қўл кучи ёрдамида бажарилган. XX асрдан бошлаб кишиларда ҳаракат фаоллиги камая борди. Маълум меъёрдаги ҳаракатсизлик эса инсон саломатлигига салбий таъсир кўрсата бошлади. Шуни ҳисобга олиб айтадиган бўлсак, бугун ҳаётимиздаги турли қулайликлардан ўзимизча воз кеча олмасак-да, ҳеч бўлмаса, турли спорт машғулотлари билан шуғулланиш қанчалик аҳамиятли эканини пайқаш қийин эмас.\nМутахассис маслаҳати: БОЛАНГИЗНИ СКОЛИОЗДАН АСРАНГ\nМансур Тошмуродов, шифокор: Жисмоний чиниқиш омилларидан оқилона фойдаланиш болаларда ҳам учрайдиган ҳар хил касалликларни даволашда катта ёрдам беради. Одатда, касалликнинг олдини олиш, уни даволашдан кўра анча осон. Аввало, фарзандларингизни ёшлигидан ўзи истаган турли спорт тўгаракларига қатнашишга унданг. Айниқса, оналар энди ривожланаётган ўсмир қизларга аҳамиятли бўлишлари лозим. Қизларингиз спорт билан шуғулланишига алоҳида эътибор беринг. Агарда қиз болада сколиоз (умуртқа поғонасининг қийшайиши) касаллиги пайдо бўлса, вояга етиб турмуш қургандан сўнг унда туғруқ жараёни қийин кечади. Бўйин ёки бел умуртқаларининг қийшайиши оқибатида букрилик ҳолати вужудга келиши ёки умуртқа поғонасининг орасига туз ва суюқликлар йиғилиши мумкин. Касалликнинг биринчи босқичида ҳам консерватив даво тайинланади. Бу даво гимнастикаси, гавдани тўғриловчи тадбирлар, сузиш кабиларни ўз ичига олади.\nКИМ ҚАЙСИ ТУРИГА ҚИЗИҚМОҚДА?\nМутахассисларнинг таҳлилларига кўра, бугун ўғил-қизлар ўртасида гимнастика ва сув спорти, футбол, баскетбол, волейбол, теннис, эркин ва юнон-рум кураши, енгил ва оғир атлетика, кураш, дзюдо, шахмат каби спорт турлари жадал оммалашмоқда.\nКиши ўйланиб қолди: айтилиши керак бўлган гапларнинг деярли ҳаммаси айтилди. Одам зоти қизиқ. Одатда унга бирор бир нарсани бу ширин, бу яхши, унинг мана бундай афзалликлари бор деб мақтайверсангиз, худди ундан узоқлашаётгандек, қизиқмаётгандек ёки меъдасига тегаётгандек бўласиз. Шу сабабдан тўғри хулосани ҳар кимнинг ўз ҳукмига ҳавола қилдик. Зеро соғлиги ўзига керак одамлар айтганларимиздан керакли хулосани чиқариб оладилар, деган умиддамиз.\nШоҳ ЖАҲОН тайёрлади


Отарчи ўтлайдими? » Ўзбекистон янгиликлари – Zamin.uz\n19 октябрь 2019, 14:15\n“Отар” деган сўз тилимизда қадимдан бор. Яйловда боқиладиган қўйларнинг йирик тўдаси “отар” деб аталади. “Отар” сўзи қир-адирларни, қўтонларни, чўпонларни эсга солади. “Ўзбек тилининг этимологик луғати”да изоҳланишича, “ердан ўзи кўкариб чиқиб, бир йиллик яшил ўсимлик” маъносини англатган “от” (ўт) отига – “-а” қўшимчасини қўшиб ясалган “ота” – “ўта” феъли мавжуд бўлган ва “ўт е” маъносини англатган (кейинчалик бу феъл истеъмолдан чиққан), шу феълга -р қўшимчаси қўшилиб, “отар” сифатдоши ҳосил қилинган. Бу сифатдош асли “ўтлайдиган” маъносини англатган, кейинчалик отлашиб, “яйлов”, “ўтлоқ” маъносини, сўнгра “ўтловчи ҳайвонлар” маъносини англата бошлаган”.\nХўш, унда кейинги даврларда пайдо бўлган “отарчи”, “отар” сўзларига нима асос бўлган? Эҳтимол, бу сўзга “ичкилик ичиш” маъносидаги “отар” сўзи сабаб бўлдимикин? Чунки ичкиликбозлик базми тилимизда “отар” сўзи билан ҳам ифодаланади. Масалан: “Кеча отарда роса тортибмиз”. Ёки “ўрта”, “ўртачи” сўзлари ўзгариб, “отарчи”га айландимикан? Балки у “ўтарчи”дир. Бу ҳақда аниқ бир нарса деёлмаймиз. Лекин отарчининг отарга чиқиши рамзий маънода ўтлагани чиқиши билан уйғун келади. Адабий ўхшатишларда “отарчи отарга ўтлагани кетди”, “отарчи ўтлаб кетди” деб ишлатилса, ҳарқалай мантиқсиз ўхшатиш бўлмайди. Эҳтимол, икки “отар”нинг илдизи икки ёқдадир, бир-биридан йироқдадир, шундай бўлса-да, уларда ғалати ўхшашлик бордай туюлади.\nҲар куни ичимизда ҳам, ташимизда ҳам энг кўп мурожаат қиладиган сўзимиз бу. Шунинг учун “парвардигор” сўзига билганимизча изоҳ бериб ўтишни маъқул кўрдим. “Навоий асарлари луғати”да форсийдаги “парвар” сўзи “Сўз бирикмасида кўпинча тарбияловчи, қувватловчи, жонлантирувчи маъноларида келади” деб, “парвард” сўзи “Сўз бирикмасида тарбияланган, ўсган маъносида келади” деб, “парварда” сўзи эса, “тарбия топган, парваришланган” мазмунида деб изоҳланган. Худди шу луғатда форсча “кирдигор” сўзига “Яратувчи (Худо)” дея изоҳ берилган. Шундан келиб чиқиб, “парвардигор” сўзининг битта маъносини “оламларни парвариш этувчи, тарбия этувчи” маъносида англасак бўлади.\nСоқол ва сақоқ\nИякда ўсадиган қилтуклар қопламаси маъносини англатган “соқол” сўзининг туб илдизи қадимги туркий тилдаги “энгак” (ияк) маъносини англатган “сақоқ” сўзига бориб тақалиши ҳақида “Ўзбек тилининг этимологик луғати”да айтилган.\nМаҳмуд Кошғарийда ҳам “сақақ” сўзи ияк маъносида келади ва у “Сақақ охшар, сақал бичар” (“Соқолини қирқади-да, ҳийла учун иягини силайди”) деган мақолни келтиради. Бизнинг мумтоз адабиётимизда “сақоғ” сўзи кўп қўлланган. Масалан, Алишер Навоийда шундай байт бор:\nГаҳи кўз суртарамда йўқса ҳарён шодлиғ ашким\nГул узра қатра шабнамлар каби сиймин сақоғинда.\nМаҳмуд Кошғарий “сақа” сўзи “тоғ этаги” деган маънони англатиши ҳақида ҳам айтган. Демак, соқолда ҳам, иякда ҳам, тоғ этагида ҳам пастга томон йўналиш ҳолати борлигини ҳисобга олсак, улардаги умумий илдизни илғашимиз мумкин.\nШу ўринда бир ҳангомани эслаб ўтгим келди. Қишлоғимизда Бўта бобо деган бир киши бор эди. Жуда замонавий чол эди, феъли бор эди қурғурнинг. Ёши етмишдан ошиб кетганда ҳам соқол қўймаган эди. Ўтган асрнинг олтмишинчи йилларига хос кителсифат костюмда, хром этик ва шляпада юрарди. Шунда бир даврада бир-иккита кекса гапчинозлар Бўта бобони олиб қочишиб, шунча ёшга кириб ҳам соқол қўймаганини таъна қилишиб устидан кулишади. Ундан дашном маъносида: “Энди шундай юраверасизми, соқол қўясизми ўзи, йўқми, у дунёда нима деб баҳона топасиз?” – деб сўрайдилар. Шунда Бўта бобо уларга: “Менинг худодан жон қарзим бор, жун қарзим йўқ!” – деган экан.\nГарчанд, “Эрнинг кўрки соқол, гапнинг кўрки мақол” деган яхши гап бор-ку, лекин буям бир ҳангома-да.\nГап келганда бир шеъримдан бир парчани келтириб ўтай:\nКўриб-кечирмаган сира эл бўлмас,\nҲамон юрт оралаб юрар бир мақол:\nҲар мўйи оқарган оқсоқол бўлмас,\nАхир эчкида ҳам оқарар соқол.\nЯнгиликлар » Жамият » Отарчи ўтлайдими?\n21:35 Автобусда йўловчилар учун нималар тақиқланади?\n21:04 Тошкентда ўқ отар қуролни сотишга уринган аёл қўлга олинди\n22:30 Гамбург-2017: Навбатдаги йўқотиш - Элнур Абдураимов\n12:32 Райҳон тиш оғриғини қолдиради\n19:14 Райҳон тиш оғриғини қолдиради


9 июнь куни Ўзбекистонда қандай об-ҳаво кутиляпти?\nРеспублика Гидрометеорология марказининг хабар беришича, 9 июнь куни Тошкент шаҳрида ҳаво бироз булутли бўлади, ёғингарчилик бўлмайди. Ғарбдан секундига 5-10 метр тезликда шамол эсади. Кечаси 20-22, кундузи 32-34 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 17-22 даража илиқ, кундузи 28-33 даража иссиқ бўлади.\nБухоро ва Навоий вилоятида ҳаво бироз булутли бўлади, баъзи жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 22-27, кундузи 33-38 даража иссиқ бўлади.\nҚашқадарё ва Сурхондарё вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 23-28, кундузи 34-39 даража иссиқ бўлади.\nРеспубликанинг тоғли ҳудудларида ҳаво ўзгариб туради, баъзи туманларда ёмғир ёғиб, момақалдироқ бўлиши мумкин. Шарқдан секундига 7-12 метр тезликда шамол эсади. Кечаси 12-17, кундузи 17-22 даража илиқ бўлади.


«Ҳамма ўзбеклар каби интилувчан — «Ростов» мухлислари ва Карпин Шомуродов ҳақида қандай фикрда?\nСпорт 19:30 / 06.11.2019 85088\nKun.uz мухбирлари 10 кун давомида Россияга сафар уюштирди. Бу сафардан кўзланган асосий мақсад Россия чемпионатида «Ростов» клуби сафида ёрқин ўйин кўрсатаётган Элдор Шомуродовнинг қандай ҳаёт кечираётгани, клубдагилар ва мухлисларнинг у ҳақдаги фикрларини билиш эди. Россия сафари давомида Ростов, Краснодар ва Москвада бўлган сайт ижодкорлари 5 қисмдан иборат ўзига хос кўрсатув тайёрлашди.\nКўрсатувнинг биринчи қисмида «Ростов» мухлисларидан Элдор ҳақидаги фикрларини сўрадик. Шунингдек, клуб бош мураббийи Валерий Карпин, Ўзбекистон миллий жамоаси собиқ футболчилари Андрей Акопянц ва Николай Ширшов ҳам Шомуродов ҳақида фикрларини айтишди.\nРоссия чемпионатининг 14-туридан ўрин олган «Ростов» — «Сочи» ўйинидан олдин «Ростов-Арена» олдида маҳаллий мухлислардан Элдор ҳақида сўрадик. Унинг номини эшитиши билан кўпчилик мухлисларнинг юзида табассум пайдо бўлди ва ўзбекистонлик футболчи ҳақида тўлқинланиб, у ҳаммадан зўр экани ҳақида гапиришди. Украинча шевага тортиб кетадиган ростовлик мухлисларнинг гапларидан Элдорни бу шаҳарда яхши кўришлари кўриниб турарди.\n«Ростов» бош мураббийи Валерий Карпин эса ўзбекистонлик ҳужумчи ҳақида илиқ фикр билдирар экан, уни «барча ўзбеклар каби интилувчан» деб атади.\n«Элдорга бир нарсани икки марта айтиш шарт эмас, у майдондаги кўрсатмаларни тўғри бажаради. У тарбияли йигит ва бундай футболчи билан ишлаш ёқимли. Элдор ҳозир Европанинг катта чемпионатларида ўйнай олмаслиги мумкин, аммо ишлашда давом этса, хоҳлаган чемпионатида бемалол ўйнаб кетади. Элдор барча ўзбеклар каби интилувчан», дейди мураббий.\nРостовда яшаётган яна бир ҳамюртимиз Николай Ширшов Элдор ҳақида фикр билдириб, уни айни дамда Артём Дзюба билан бирга РПЛнинг энг яхши ҳужумчиси деб атади.\n«Тўғриси, Элдорни Ростовга келишидан аввал танимасдим. Ҳамюртим бизнинг жамоага келганини эшитиб, албатта хурсанд бўлдим. Жамоа машғулотига келдим ва танишдик, жуда яхши йигит экан. У айни дамда Дзюбани ҳисобга олмаса, РПЛнинг энг яхши ҳужумчиси», дейди ўзбекистонлик собиқ футболчи.\nЎзбекистон терма жамоасининг яна бир собиқ футболчиси Андрей Акопянц ҳам айни дамда Ростовда истиқомат қилади. 1999 йилда Ўзбекистоннинг энг яхши футболчиси бўлган Акопянц ҳам Шомуродов тарбияли йигит эканини таъкидлади. Шунингдек, Акопянц Элдор гол ура олмаётган вақтида қийналгани ҳақида ҳам гапириб берди.\n«Элдор жуда тарбияли йигит. У олдинги мавсумда гол ура олмаётган вақтида бошқа клубларнинг таклифи ҳақида гапирганди. Мен гол урмасам бўлмайди, деган фикрни хаёлингдан чиқариб ташла деб айтгандим. У қийин вазиятдан чиқиб кетганидан хурсандман», дейди у.\nKun.uz сайтининг Ростовдаги сафаридан тайёрланган бошқа материалларни ҳам бирма-бир эътиборингизга ҳавола қилиб борамиз. Кейинги қисмларда мухбирларимиз Элдор Шомуродовнинг уйида меҳмон бўлишади. Шунингдек, Николай Ширшов ва Андрей Акопянц билан уюштирган суҳбатларимизни ҳам томоша қилишингиз мумкин бўлади.\nЎткир Жалолхонов, Муҳаммаджон Ғаниев. Kun.uz мухбирлари


Дубайда дунёдаги энг катта томоша ғилдираги очилди\nДубайда дунёдаги энг катта томоша ғилдираги – Ain Dubai (Дубай кўзи) очилди. 250 метрлик аттракцион сунъий орол Bluewaters’да бунёд этилган.\nАттракцион директори Рональд Дрейкнинг таъкидлашича, Ain Dubai’да 48та кабина бор бўлиб, улардан ҳар бирига 40 нафаргача одам сиғади. Томоша ғилдирагида бир вақтнинг ўзида 1750 киши айланиши мумкин. Бироқ ҳозирча пандемия шароитида ижтимоий масофага амал қилиш мақсадида кабиналарга 10 нафаргача одам қўйилмоқда. Ғилдиракнинг битта тўлиқ айланиши 38 дақиқа вақт олади.\nЭътиборлиси, аттракцион кабиналари ўлчами иккита ёнма-ён қўйилган икки қаватли автобусдан каттароқни ташкил қилади. Ташриф буюрувчиларга 3 турдаги кабиналар: оддий, диван ва мини-бар билан жиҳозланган ҳамда турли тадбирлар, зиёфатлар уюштиришга мўлжалланган “вип-кабиналар” таклиф қилинади.\nҒилдиракдан Дубай соҳилбўйини ва яқин орада жойлашган Пальм Жумейра оролини томоша қилиш мумкин бўлади.\nАттракцион очилиши муносабати билан кечки пайт салют ва дронлар шоуси ташкил этилган.\nҒилдиракка чипталар нархи 130 дирҳамдан бошланади.\nЭътиборлиси, томоша ғилдирагига расмий очилишигача Дубай валиаҳд шаҳзодаси Ҳамдан бин Муҳаммад Ол Мактум ташриф буюриб, унинг энг баланд нуқтасига етганда кабина томига чиқиб қаҳва ичган. Бу вақтда ғилдирак бир жойда айланмай тўхтаб турган.\nSmithsonian Magazine нашрига кўра, дунёдаги илк томоша ғилдираги 1893 йилда Чикагодаги Бутунжаҳон кўргазмаси учун очилган. 76 метрлик ғилдирак америкалик муҳандис қурувчи Жорж Вашингтон Гейл Феррис томонидан лойиҳаланган бўлиб, уни яратишда Париждаги машҳур Эйфел минорасига рақобатчилик қилиши мақсад қилинган.\nДубайда дунёдаги энг баланд панорамали бассейн очилди\nДубайдаги кўргазмада Ўзбекистоннинг кенг кўламли маданий дастури тақдим этилмоқда\nЯндекс Дубайда маҳсулотлар роботлар томонидан етказиб берилишини йўлга қўяди


Перес Зидан қайси жамоани бошқаришни орзу қилаётганини айтди\n«Реал» клуби президенти Флорентино Перес Зинедин Зиданнинг жамоа бош мураббийлигини тарк этгани ҳақида фикрини билдирди.\n«Таркибдаги қатор жароҳатлар сабабли жуда қийин ўтган мавсумда Зидан ОАВдаги гап-сўзлардан чарчади. Клубдан кетганига қарамай, унга муносабатим умуман ўзгармайди. Ўйлайманки, у ҳали «Реал»га яна қайтади.\nЗинеддининг хайрлашув мурожаатини ўқиганим йўқ. Аниқки мактубни Зидан ёзмаган. Уни клубда қолиши учун анча курашдим. Унга энг яхши тилакларни билдираман. У клубимиз афсонаси, унинг меҳнатини ҳар доим қадрлаб келганмиз. Зидан Франция миллий жамоасини бошқаришни орзу қилади ва ҳали бу орзусига ҳам албатта етишади», - дейди Перес Marca билан суҳбатда.\nЭслатиб ўтамиз, 31 май куни «Реал» Зидан истеъфосини эълон қилгач, франциялик мутахассис клуб раҳбарияти томонидан унга нисбатан ишончсизлик пайдо бўлгани сабабли жамоани тарк этишга қарор қилгани ҳақида айтиб ўтганди.


Ар-Риёд қурол-аслаҳа бозорида охирги 10 йил ичидаги максимал ўсишни келтириб чиқарди\n08:25 / 13.06.2016\n2015 йилда қурол-аслаҳа жаҳон бозори охирги 10 йил ичида максимал кўрсаткичга эришди, деб хабар бермоқда IHS Global Defence Trade Report ҳисоботига иқтибос келтирган ҳолда Bloomberg ахборот агентлиги.\nТаъкидланишича, қурол-аслаҳа бозорининг асосий ўсиши Саудия Арабистони томонидан харидларнинг кескин ошиши сабабли юз берди. Шу билан бирга Яқин Шарқ ва Жануби-шарқий Осиё давлатларининг кўпчилигида қурол-аслаҳага талаб ошди.\nIHS тадқиқотларига кўра, 2015 йилда қурол-аслаҳа жаҳон бозори ҳажми 2014 йилдагидан 10 фоизга кўпроққа ўсди ва 65 млрд долларни ташкил қилди. Саудия Арабистони ўтган йили F-15 қирувчи самолётлари, Apache вертолётлари сотиб олди. Бундан ташқари, қироллик армияси учувчисиз парвоз қурилмалари, юқори аниқликдаги қурол ҳамда кузатиш ускуналари билан тўлдирилди.\n2015 йил натижаларига кўра, Саудия Арабистони қурол-аслаҳа импорти ҳажми бўйича дунёда 1-ўринни эгаллади. Шу билан бирга Ар-Риёднинг умумий қурол-аслаҳа импорти ўтган йили 50 фоизга, яъни 9,3 млрд долларгача ошди. 2015 йилда қурол-аслаҳа харид қилиш бўйича 2-ўринни Ҳиндистон, 3-ўринни Австралия эгаллади.\n2015 йил мартида Россия қурол-аслаҳа экспорти бўйича АҚШдан кейин 2-ўринни эгаллади.